
KLAIPĖDOS MIESTO TILTŲ IR VIADUKŲ PRIEŽIŪROS IR REMONTO DARBŲ TECHNINĖ SPECIFIKACIJA

	1.
	Veiklos zona
	Klaipėdos miesto tiltai ir viadukai, kuriems reikalinga priežiūra ir remontas: 
1. Tiltas per Smeltalę Marių gatvėje;
2. Tiltas per Smeltalę Minijos gatvėje;
3. Tiltas per Smeltalę Jūrininkų pr.
4. Viadukas per geležinkelį Taikos pr.
5. Viadukas Liepų gatvėje;
6. Viadukas H. Manto gatvėje;
7. Viadukas per geležinkelį P. Lideikio gatvėje;
8. Tiltas per Dangę Tauralaukyje;
9. Tiltas per Dangę Mokyklos gatvėje;
10. Pakeliamas tiltas per Dangę Tiltų gatvėje – Biržos tiltas;
11. Pakeliamas tiltas per Dangę Pilies gatvėje – Pilies tiltas;   
12. Tiltas per Dangę Liepų gatvėje;
13. Tiltas Pylimo g. prie Jono kalnelio Nr.1;
14. Tiltas Pylimo g. prie Jono kalnelio Nr. 2.
15. Pėsčiųjų tiltas per geležinkelį Priestočio gatvėje.
16. Tiltas Pylimo g. per fosą prie Jono kalnelio Nr. 3.

	2.
	Bendra informacija
	1. Atliekant Klaipėdos miesto tiltų ir viadukų priežiūros ir remonto darbus, tvarkant dokumentaciją, privaloma vadovautis LR Statybos įstatymu, Kelių įstatymu, Aplinkos apsaugos įstatymu, reglamentų STR 2.01.01 serija, STR 2.06.02:2001 „Tiltai ir tuneliai. Bendrieji reikalavimai“ Tiltų techninės priežiūros taisyklėmis TTPT 24, patvirtintomis Lietuvos automobilių kelių direkcijos prie Susisiekimo ministerijos direktoriaus 2024 m. gruodžio 11 d. įsakymu Nr. VE-159 „Dėl tiltų techninės priežiūros taisyklių TTPT 24 patvirtinimo“, DT 5-00 Saugos ir sveikatos taisyklėmis statyboje bei kitais galiojančiais normatyviniais dokumentais. Tiekėjas privalo žinoti tiltų naudojimą, priežiūrą, apžiūras bei remontą reglamentuojančius normatyvinius dokumentus, darbų saugos reikalavimus, apsirūpinti materialiniais ištekliais numatytiems darbams atlikti, naudoti sertifikuotas medžiagas, laikytis atliekų tvarkymo taisyklių. Darbuotojai vykdantys tiltų priežiūrą turi atitikti kvalifikacinius reikalavimus, nurodytus galiojančiuose statybos reglamentuose.
Varstomiems miesto tiltams prižiūrėti tiltus prižiūrinčios įmonės darbuotojai (bent du darbuotojai) turi būti pakankamai kvalifikuoti, kad galėtų vykdyti varstomų tiltų įrenginių eksploataciją; jie privalo būti praėję varstomų tiltų procesų valdymo ir automatizacijos apmokymus tokius apmokymus galinčiose organizuoti įmonėse.
2. Privaloma tvarkyti sekančią dokumentaciją:
2.1. Tilto pasą (pateiks perkančioji organizacija);
2.2. Tilto priežiūros žurnalą (pateiks perkančioji organizacija);
2.3. Tilto apžiūrų dokumentus:
2.3.1. nuolatinių (einamųjų, 1 kartą per mėnesį) apžiūrų aktus:
2.3.1.1. metinių apžiūrų aktus (pateiks perkančioji organizacija);
2.3.1.2. esminių apžiūrų dokumentus (dokumentai pildomi pagal poreikį ir (ar) pagal perkančiosios organizacijos nurodymą).
3. Tilto priežiūros ir remonto tikslas – garantuoti tinkamą tiltų  ir jų elementų būklę, tiltų konstrukcijų mechaninį atsparumą ir stabilumą, patogų ir saugų eismą, aplinkos ir gamtos apsaugą, estetišką tilto ir jo aplinkos vaizdą bei kultūros paveldo vertybių išsaugojimą. 
4. Apžiūrų metu pastebėjus pavojingus defektus ir pažaidas ar stambius tilto naudojimo pažeidimus, atsakingas už apžiūrą asmuo nedelsdamas apie tai raštu (defektiniu aktu) praneša tilto savininkui ir tiltų priežiūros įmonės vadovui. Pastarieji nedelsdami turi imtis veiksmų, apsaugančių nuo galimų avarijų, materialinių nuostolių, žmonių aukų pagal STR 1.12.01:2004 „Valstybei ir savivaldybėms nuosavybės teise priklausančių statinių pripažinimo avariniais tvarka“.
5. Naujai pastatyti, rekonstruoti ir kapitališkai suremontuoti statiniai, kur galioja garantinis laikas, neremontuojami (apie tokius tiltus perkančioji organizacija informuos, tokiems statiniams atsiradus).
6. Tiltų priežiūra ir remontas turi apimti tilto (viaduko) apsaugos zoną su visais joje esančiais elementais. Tilto apsaugos zoną priimti ne mažiau kaip 1 m nuo pylimo pado apačios. 
7. Nuolatinis tiltų būklės stebėjimas kartu su nuolatinėmis apžiūromis atliekamos 1 kartą per mėnesį pagal susidarytą iš anksto grafiką. Nuolatinių apžiūrų rezultatai fiksuojami aktuose (TTPT 24 3 priedas) bei pateikiami iki kiekvieno mėnesio 25 d.
8. Metinės visų tiltų, atskirų jų konstrukcijų ir inžinerinės įrangos, apžiūros atliekamos 1 kartą metuose, prieš žiemos sezoną. Metinės tiltų apžiūros rezultatus ir tiltų būklės įvertinimą (penkiabalėje sistemoje) pateikti surašant ataskaitoje, ne vėliau kaip iki kiekvienų metų gruodžio 15 d.
9. Esminės (detaliosios) apžiūros atliekamos pagal atskirą užsakovo nurodymą: pagal poreikį, atsižvelgiant į metinių apžiūrų ataskaitas arba techninio prižiūrėtojo raštišką pranešimą apie tokios apžiūros reikalingumą.

	

	3.














	Privalomi nuolatiniai techninės priežiūros darbai










	Nuolatinių apžiūrų metu atliekami darbai vieną kartą per mėnesį, 12 kartų per metus, išskyrus medinius tiltus – jų priežiūra vykdoma 10 kartų per metus:
1. Vasarą (nuo balandžio 1 d. iki spalio 31 d.): pakloto šlavimas, atsitiktinių daiktų nurinkimas, purvo nugramdymas, žolės, samanų  pašalinimas; atitvarų dulkių bei purvo nuplovimas; turėklų, porankių valymas, plovimas; vandens surinkimo šulinėlių, latakų, grotelių, vamzdžių valymas, sąnašų, šiukšlių pašalinimas, latakų po deformaciniais pjūviais valymas (neleisti jiems užakti); deformacinių pjūvių valymas; atramų valymas nuo dulkių, purvo; atraminių guolių pastatymo aikštelių  valymas, stebėjimas; gelžbetoninių konstrukcijų stebėjimas ir valymas; atsipalaidavusių, nutrūkusių varžtų pakeitimas, priveržimas, spynų ir kitokių savavališkai pritvirtintų daiktų pašalinimas nuo tiltų elementų; žolės pjovimas, krūmų, medžių, šakų iškirtimas kūgių šlaituose; purvo, žolės, samanų pašalinimas nuo šlaitų sutvirtinimo elementų bei laiptų; patilčių šiukšlių surinkimas; stebėti ir valyti tilto kelio ženklus; kliūčių vandeniui tekėti upės vagoje pašalinimas;
2. Žiemą (nuo lapkričio 1 d. iki kovo 31 d.): šalitilčių ir laiptų sniego, ledo pašalinimas, atšvaitų, ženklų turėklų valymas nuo ledo, sniego; atsitiktinių daiktų nurinkimas; spynų ir kitokių savavališkai pritvirtintų daiktų pašalinimas nuo tiltų elementų;
3. Tiltų elektros sistemų, pakėlimo įrangos, hidraulikos, automatikos,  apskaitos prietaisų (skaitiklių) ir kitų techninėse patalpose esančių prietaisų ir įrenginių stebėjimas, priežiūra, savalaikis elektros rodmenų deklaravimas.
4. Kelio užtvarų (šlagbaumų, užkardų) priežiūra.
5. Navigacinių žiburių ant tilto priežiūra (valymas, pakeitimas, sureguliavimas, remontas).
6. Tiltų vidinių techninių, pagalbinių patalpų ir laiptų valymas, priežiūra. Techninių patalpų priežiūros darbus atlikti 6 kartus per metus (kas antrą mėnesį).

	4.
	Paprastojo remonto darbai (pagal perkančiosios organizacijos nurodymą)
	Tiltų remonto darbus atlikti per 14 kalendorinių dienų nuo raštiško (el. paštu) užsakymo iš perkančiosios organizacijos gavimo dienos. Laikoma, kad siuntimo ir gavimo diena sutampa, kai pranešimas yra siunčiamas el. paštu.
1. Pakloto asfaltbetonio dangos duobės užtaisymas asfaltbetonio mišinio
 ir siūlių užpylimas bitumu vasaros sezono metu ir žiemos sezono metu – šaltu asfaltu (duobės gylį priimant vidutiniškai iki 5 cm; nufrezavimas, naujos dangos įrengimas);                                                                                                    
2. Betonavimo darbai: užtaisyti betono ištrupėjimus, nudaužtus kampus, atšokusius betono sluoksnius, plyšius ir vidines tuštumas, išplautus kūgius, krantus, sutvirtinti šlaitus.     
3. Užtaisyti, užpilti išplautą gruntą (įgriuvą, nuošliaužą) šlaituose, atramose, krantuose, pamatuose (gruntu).
4. Gelžbetoninių paviršių esančių po tiltu remontas – valymas, padengimas antikorozine danga, užtaisymas remontiniu mišiniu iki 5 cm storio plyšių. Paviršių padengimas apsauginėmis dangomis;
5. Kitų tilto gelžbetoninių paviršių remontas - atitvarų, šalitilčių, karnizų padengimas antikorozine danga bei užtaisymas remonto mišiniu, gelžbetoninių elementų plyšių užtaisymas, numuštų arba atplyšusių kampų, briaunų atkūrimas, iki 5 cm storio; dažymas druskoms atspariais dažais.
6. Bordiūrų keitimas: ištrupėjusius ir suskilusius bordiūrus pakeisti naujais (bordiūro matmenys 1000x150x300 mm).
7. Betoninių šaligatvių plytelių (50x50 mm) remontas, suskilusias plyteles pakeisti naujomis.
[bookmark: part_4da3739c3b614b8fa111559e4e62f279]8. Šalitilčių dangos plyšių užtaisymas betono skiediniu.
9. Metalinių, cinkuotų turėklų, porankių remontas, pakeitimas, pašalinimas korozijos židinių, paruošimas dažymui, 2 k. dažymas (turėklai perdažomi 1 kartą per trejus metus);
10. Metalinių tilto/laiptų dangų remontas ar keitimas.
11. Metalinių tilto konstrukcijų dažymas (pažeistų nuo dinaminių smūgių)- nuvaloma, gruntuojama ir 2 kartus dažoma;
12.Metalinių bei plastikinių vandens nuvedimo įrenginių elementų remontas (ištiesinimas, suveržimas, sutvirtinimas); vandens nuvedimo elementų (lietvamzdžių, latakų) pakeitimas naujais.
13. Lietaus nuvedimo sistemų pravalymas (vandens ar kitų techninių priemonių/įrengimų pagalba).
14. Apdailinės tilto skardos lankstymas, tvirtinimas prie pagrindo. Medinio pagrindo keitimas (pagal poreikį).
[bookmark: part_a2d45f3a08a746478a4850cff70855be][bookmark: part_fe3f0e82669a43e481b3cbe92f8d59cb]15. Metaliniai kelio atitvarai: 
15.1. Metalinius kelio deformuotus arba korozijos pažeistus atitvarus arba jų elementus pakeisti naujais. 
15.2.Metalinių kelio atitvarų remontas ir dažymas (nuvalymas, gruntavimas, dažymas);
15.3.Metalinių ir betoninių konstrukcijų dažymas poliuretanine danga pagal poliuretaninės dangos dengimo reikalavimus. (Pašalinti seną, sutrūkinėjusią, silpnai su paviršiumi sukibusią dangą, plieninį ar betoninį pagrindą nuvalyti aukšto slėgio srove, nugruntuoti antikorozine danga; suformuojama poliuretano elastinga membrana, kuriai sukietėjus ant paviršiaus liejamas mišinys iš poliuretaninės dervos ir sauso ugnyje degto kvarcinio smėlio mišinio, kai danga išsilygina, paviršius užbarstomas natūraliu mineralu, sukietėjus pagrindiniam sluoksniui, surenkamas siurbliu su pagrindu nesukibęs mineralas ir švarus paviršius sandarinamas poliuretaniniu sandarikliu). 
16. Sutrūkusių, ištrupėjusių monolitinių betonu sutvirtintų vietų atkūrimas.
17. Suirusių lauko akmenimis sutvirtintų vietų atkūrimas,
18. Atraminių blokų defektų taisymas: išdaužų, plyšių užtaisymas remontiniu skiediniu (iki 5 cm gylio), dažymas;
19. Atitvarų defektų šalinimas: defektinių vietų suremontavimas remontiniu skiediniu (iki 5 cm pažaidų gylio), dažymas;
20. Pakeisti sulaužytas paviršinių nuotekų groteles (stačiakampės, apvalias metalinės lietaus nuotekų grotelės).
21. Medinių turėklų remontas, impregnavimas, dažymas;
22. Medinio pakloto remontas, impregnavimas, dažymas;
23. Deformacinių pjūvių remontas:
23.1. metalinis tilto deformacinis – pjūvis su metalo profilio ir bitumo intarpu: pašalinami seni bitumo ir skardos užpildai, kvarciniu smėliu nuvalomi def. pjūvio metaliniai kampuočiai, kampuočiai padengiami antikorozine danga, privirinamas kompensatorius deformacinio pjūvio viduje, kompensatorius iki kampuočių vidaus užpildomas specialiąja elastinga bitumo mastika, atstatoma kelio danga; 
23.2. „TARCO“ – minkšto tipo elastinis, bituminis deformacinis pjūvis:  išardymas seno deformacinio pjūvio, įrengimas „TARCO“ tipo deformacinio pjūvio 40x10 cm; 
24. Metalinių pastolių, keltuvų platformų ir autobokštelių  montavimo schemų suprojektavimas, pastolių montavimas/demontavimas, uždengimas apsauginiais tinklais tiltų ir viadukų konstrukcijų remonto darbams atlikti. Pastoliai, keltuvų platformos ir autobokšteliai turi būti kokybiški ir saugūs.
25. Pastolių ant plaukiojančių priemonių montavimo schemų suprojektavimas, pastolių montavimas/ demontavimas ir uždengimas apsauginiais tinklais tiltų konstrukcijų remonto darbams atlikti.
26. Skaitiklio (vandens rodmenų) pakeitimas nauju, metrologinių patikrų atlikimas.
27. Metalinių konstrukcijų siūlių suvirinimo darbai.
28. Metalinių konstrukcijų remontas išpjaunant senas pažeistas vietas ir toje pačioje vietoje privirinant naujas detales, padengiant antikorozine danga.
29. Betoninių ir kitų paviršių plovimas aukšto slėgio vandens čiurkšle.
30. Elektros įrenginių valdymo spintų priežiūra, kt. elektros prietaisų, automatikos tiltų varstymui priežiūra, smulkus paprastas remontas.
31. Kelio užtvarų (šlagbaumų, užkardų), navigacinių žiburių priežiūra profilaktinio kilnojimo metu.

	5.
	Kiti privalomai atliekami darbai
	1. Tiltų gelžbetoninių perdangų deformacijų geodeziniai matavimai atliekami vieną kartą per trejus metus (periodiškumas gali būti keičiamas priklausomai nuo tilto būklės). Kiekvienam tiltui ir viadukui būtina paruošti matavimo reperius, kurie išsaugojami sekantiems matavimams. Darbus atlikti dalyvaujant kvalifikuotam geodezininkui: išmatuoti perdangų vertikalų profilį, tiltų perdangas, plyšius g/b konstrukcijose, kai plyšių plotis didesnis kaip 0,3 mm, atramų sėdimus, poskyrius, atraminių guolių poslinkius (matuojama esant aukščiausiai ir žemiausiai aplinkos temperatūrai). Pateikti geodezinių matavimų ataskaitą su aiškinamuoju raštu, išvadomis.
2. Tiltų varstymas: pakėlimas – nuleidimas (suderinus su perkančiąja organizacija), preliminariai 12 kartų per metus (per šventes, esant poreikiui, ir profilaktiniai tilto varstymai); navigacinio sezono metu – nuo balandžio 1 d. iki spalio 31 d. - kasdien po du kartus (esant poreikiui, navigacinio sezono periodiškumas tikslinamas raštišku perkančiosios organizacijos nurodymu).
3. Metuose du kartus, vieną kartą pasibaigus vasaros sezonui ir antrą kartą prieš vasaros sezoną (laiką suderinus su perkančiąja organizacija) atlikti bandomuosius/profilaktinius nemokamus tiltų pakėlimus/nuleidimus.



